РЕПУБЛИКА СРБИЈА

НАРОДНА СКУПШТИНА

01 Број 06-2/387-21

23. септембар 2021. године

Б е о г р а д

**З А П И С Н И К**

**СЕДНИЦЕ ЧЕТРНАЕСТОГ ВАНРЕДНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У ДВАНАЕСТОМ САЗИВУ, ОДРЖАНЕ 21, 22. И 23. СЕПТЕМБРА 2021. ГОДИНЕ**

Седница је почела у 10 часова и 20 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 114 народних посланика, а применом електронског система за гласање утврђено је да су у сали присутна 152 народна посланика, односно да је присутна већина од укупног броја свих народних посланика и да постоје услови за рад Народне скупштине, у складу са чланом 49. Закона о Народној скупштини.

На основу члана 287. Пословника Народне скупштине, обавештења, односно објашњења су затражили народни посланици: Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од министра трговине, туризма и телекомуникација и председника Владе, Стефан Кркобабић, представник Посланичке групе ПУПС - „Три П“ - од Министарства за рад, запошљавање, борачка и социјална питања, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Републике и председника Владе и Марко Парезановић, представник Посланичке групе „Александар Вучић – за нашу децу“ - од Министарства унутрашњих послова.

Обавестио је да је спречен да седници присуствује народни посланик мр Ђорђе Косанић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, Арђенд Бајрами, Сандра Божић, Јелисавета Вељковић, Соња Влаховић, Никола Војиновић, Младен Грујић, проф. др Зоран Драгишић, Владимир Ђукановић, Милан Ђурица, Нинослав Ерић, Владан Заграђанин, Марко Зељуг, Крсто Јањушевић, Александар Јовановић, доц. др Михаило Јокић, Александар Југовић, Драгомир Карић, Горан Ковачевић, Јован Колунџија, Маријана Крајновић, Сања Лакић, Софија Максимовић, Владица Маричић, Весна Марковић, Драган Д. Марковић, Јелена Мијатовић, Горан Милић, Милосав Милојевић, Александар Мирковић, Марко Младеновић, Милутин Мркоњић, Оливера Недељковић, Весна Недовић, проф. др Александра Павловић Марковић, Небојша Павловић, Горан Пекарски, Ђуро Перић, Мира Петровић, Ивана Поповић, Милена Поповић, Мисала Праменковић, Катарина Ракић, Бранимир Спасић, проф. др Горан Тасић, Иван Тасовац, Смиља Тишма, проф. др Јахја Фехратовић, Ацо Петровић, Љиљана Кузмановић-Вујаковић, Никола Кожовић и Јелена Коцић.

Председник је, сагласно члану 86. став 2. Пословника, обавестио да је седница сазвана у року краћем од рока утврђеног у члану 86. став 1. Пословника, због потребе да Народна скупштина што пре размотри предлоге аката из дневног реда.

Народна скупштина је, већином гласова, усвојила Записник седнице Једанаестог ванредног заседања Народне скупштине Републике Србије у Дванаестом сазиву, одржане 7, 8. и 9. септембра 2021. године (од 159 присутних народних посланика, 147 је гласало за, а 12 није гласало) и Записник седнице Дванаестог ванредног заседања Народне скупштине Републике Србије у Дванаестом сазиву, одржане 10. септембра 2021. године (од 160 присутних народних посланика, 147 је гласало за, а 13 није гласало).

Председник је подсетио да је седница Четрнаестог ванредног заседања Народне скупштине Републике Србије у Дванаестом сазиву сазвана на Захтев 236 народних посланика, сагласно члану 106. став 3. Устава Републике Србије, члану 48. став 3. Закона о Народној скупштини и члану 249. Пословника Народне скупштине, са одређеним дневним редом садржаним у том захтеву.

Тако одређен дневни ред је следећи:

**1. Предлог одлуке о изменама и допунама Одлуке о усвајању Кодекса понашања народних посланика**, који је поднео Одбор за административно-буџетска и мандатно-имунитетска питања (број 02-1606/21 од 15. септембра 2021. године)

**2. Предлог закона о изменама и допунама Закона о спречавању корупције**, који је поднела Влада (број 011-1537/21 од 3. септембра 2021.године)

**3. Предлог закона о очувању културног и историјског наслеђа Светог манастира Хиландар**, који је поднела Влада (број 011-1486/21 од 27. августа 2021. године).

Народна скупштина је, већином гласова (од 160 присутних народних посланика, 153 су гласала за, а седам није гласало), прихватила предлог народног посланика др Александра Мартиновића да се обави:

**заједнички начелни и јединствени претрес o:**

- **Предлогу одлуке о изменама и допунама Одлуке о усвајању Кодекса понашања народних посланика**, који је поднео Одбор за административно-буџетска и мандатно-имунитетска питања (број 02-1606/21 од 15. септембра 2021. године) и

- **Предлогу закона о изменама и допунама Закона о спречавању корупције**, који је поднела Влада (број 011-1537/21 од 3. септембра 2021.године).

Председник је, сагласно члану 90. став 1. Пословника, обавестио да су позвани да седници присуствују: Маја Поповић, министар правде, Јован Ћосић, помоћник министра правде и Владимир Винш, виши саветник у Министарству правде.

Затим је Народна скупштина прешла на рад по дневном реду седнице, односно на **заједнички начелни и јединствени претрес о предлозима аката из тачака 1. и 2. дневног реда.**

Председник Народне скупштине је, сагласно члану 157. став 2. и члану 192. Пословника, отворио **заједнички начелни и јединствени претрес о:**

- **Предлогу одлуке о изменама и допунама Одлуке о усвајању Кодекса понашања народних посланика** и

- **Предлогу закона о изменама и допунама Закона о спречавању корупције**.

Уводно излагање поднео је представник предлагача народни посланик др Александар Мартиновић, председник Одбора за административно-буџетска и мандатно-имунитетска питања (након чијег излагања је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова).

У заједничком начелном и јединственом претресу учествовали су народни посланици: др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, др Муамер Бачевац, представник Посланичке групе Социјалдемократска партија Србије, Живота Старчевић, заменик председника Посланичке групе ЈЕДИНСТВЕНА СРБИЈА (ЈС), Стефан Кркобабић, представник Посланичке групе ПУПС - „Три П“, Елвира Ковач, заменик председника Посланичке групе САВЕЗ ВОЈВОЂАНСКИХ МАЂАРА (поводом чијег излагања се за реч јавила представник предлагача Маја Поповић, министар правде), Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Јелена Жарић Ковачевић, представник Посланичке групе „Александар Вучић - за нашу децу“, Милија Милетић, Владан Глишић (поводом чијег излагања се за реч јавио представник предлагача народни посланик др Александар Мартиновић) и Маријан Ристичевић (после чега је председавајућа одредила паузу од једног часа).

Након паузе, седница је настављена у 15 часова и 10 минута.

У наставку заједничког начелног и јединственог претреса учествовали су народни посланици: Јасмина Каранац, Марија Јевђић (поводом чијег излагања се за реч јавила министар Маја Поповић), Золтан Пек, хаџи Милорад Стошић, Снежана Пауновић, Дубравка Филиповски, Данијела Вељовић, Славенко Унковић, Дијана Радовић, Ана Пешић, Дејан Кесар, Миланка Јевтовић Вукојичић, Братимир Васиљевић, Љиљана Малушић, Зоран Томић и проф. др Владимир Маринковић.

Затим је председавајући др Владимир Орлић, потпредседник Народне скупштине закључио заједнички начелни и јединствени претрес о предлозима аката из тачака 1. и 2. дневног реда.

Првог дана рада, седница је завршена у 17 часова и 55 минута.

**Други дан рада – 22. септембар 2021. године**

Седница је почела у 10 часова и 15 минута.

Седници је председавао др Владимир Орлић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствују 64 народна посланика, а применом електронског система за гласање утврђено је да су у сали присутна 93 народна посланика и да постоје услови за рад Народне скупштине.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Загорка Алексић, Светозар Андрић, Душан Бајатовић, Арђенд Бајрами, др Драгана Баришић, Надије Бећири, мр Игор Бечић, др Бобан Бирманчевић, Сандра Божић, Славиша Булатовић, Јелисавета Вељковић, Соња Влаховић, Никола Војиновић, Милимир Вујадиновић, мр Данијела Вујичић, Владан Глишић, Младен Грујић, проф. др Зоран Драгишић, Милан Ђурица, Нинослав Ерић, Марко Зељуг, Енис Имамовић, Крсто Јањушевић, Марија Јевђић, Александар Јовановић, мр Јадранка Јовановић, Наташа Јовановић, доц. др Михаило Јокић, Александар Југовић, Шаип Камбери, Ана Караџић, Драгомир Карић, Јован Колунџија, Ђорђе Комленски, мр Ђорђе Косанић, Маријана Крајновић, Ненад Крстић, Селма Кучевић, др Дарко Лакетић, Софија Максимовић, Љубомир Марић, Владица Маричић, Весна Марковић, Драган Д. Марковић, Верољуб Матић, Рајка Матовић, Јелена Мијатовић, Горан Милић, Милосав Милојевић, Александар Мирковић, Ненад Митровић, Марко Младеновић, Милутин Мркоњић, Оливера Недељковић, Весна Недовић, Јасмина Обрадовић, Небојша Павловић, Марко Парезановић, др Балинт Пастор, Горан Пекарски, Ђуро Перић, Тихомир Петковић, Мира Петровић, Тамара Пилиповић, Ивана Поповић, Милена Поповић, Мисала Праменковић, Драгана Радиновић, Катарина Ракић, проф. др Љубинко Ракоњац, Весна Ранковић, Звонимир Стевић, Момир Стојилковић, Миленка Субић, проф. др Горан Тасић, Иван Тасовац, Смиља Тишма, др Александра Томић, др Емеше Ури, Милан Урошевић, проф. др Јахја Фехратовић, Србислав Филиповић, Мирсад Хоџић, Александар Чотрић, Ацо Петровић, Љиљана Кузмановић-Вујаковић, Марина Мирковић, Никола Кожовић и Јелена Коцић.

Председавајући је, сагласно члану 90. став 1. Пословника, обавестио да су позвани да седници присуствују: Маја Гојковић, потпредседница Владе и министар културе и информисања, др Ненад Поповић, министар без портфеља, Данијела Ванушић, вршилац дужности помоћника министра културе и информисања и Владимир Јовичић, саветник министра без портфеља.

Затим је Народна скупштина прешла на **начелни претрес о 3. тачки дневног реда - ПРЕДЛОГУ ЗАКОНА О ОЧУВАЊУ КУЛТУРНОГ И ИСТОРИЈСКОГ НАСЛЕЂА СВЕТОГ МАНАСТИРА ХИЛАНДАР.**

Председавајући др Владимир Орлић, потпредседник Народне скупштине је, сагласно члану 157. став 1. Пословника, отворио **начелни претрес о Предлогу закона о очувању културног и историјског наслеђа Светог манастира Хиландар.**

Уводно излагање о предлогу закона поднела је представник предлагача Маја Гојковић, потпредседница Владе и министар културе и информисања.

У начелном претресу учествовали су народни посланици: Милош Терзић, известилац Одбора за културу и информисање, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Сања Јефић Бранковић, представник Посланичке групе Социјалдемократска партија Србије, Живота Старчевић, заменик председника Посланичке групе ЈЕДИНСТВЕНА СРБИЈА (ЈС), хаџи Милорад Стошић, представник Посланичке групе ПУПС – „Три П“, Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС), Братислав Југовић, представник Посланичке групе „Александар Вучић - за нашу децу“, Самир Тандир, Верољуб Арсић, Јасмина Каранац, Војислав Вујић, Стефан Кркобабић, Радован Арежина, Милија Милетић, Душица Стојковић, Ненад Филиповић, Јелена Михаиловић, Снежана Петровић, Дуња Симоновић Братић и Владимир Ђукановић (након чијег излагања је председавајући Стефан Кркобабић, потпредседник Народне скупштине, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова и одредио паузу до 15,00 часова).

После паузе, седница је настављена у 15,00 часова.

У наставку начелног претреса учествовали су народни посланици: Никола Радосављевић, Виолета Оцокољић, Јован Палалић, Марија Тодоровић, Душан Марић, Оља Петровић, Маријан Ристичевић, Ана Белоица, Слободан Алавања и проф. др Марко Атлагић.

Другог дана рада, седница је завршена у 16 часова и 35 минута.

**Трећи дан рада – 23. септембар 2021. године**

Седница је почела у 10 часова и 20 минута.

Седници је председавао др Владимир Орлић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствују 82 народна посланика, а применом електронског система за гласање утврђено је да је у сали присутно 105 народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од председника Владе, Јасмина Каранац, представник Посланичке групе Социјалдемократска партија Србије – од Министарства здравља, Селма Кучевић, представник Посланичке групе УЈЕДИЊЕНА ДОЛИНА - СДА САНЏАКА - од министра пољопривреде, шумарства и водопривреде, Арпад Фремонд, представник Посланичке групе САВЕЗ ВОЈВОЂАНСКИХ МАЂАРА - од Министарства грађевинарства, саобраћаја и инфраструктуре, Стефан Кркобабић, представник Посланичке групе ПУПС - „Три П“ - од председника Владе, Министарства одбране, Министарства правде, Министарства унутрашњих послова и Министарства спољних послова, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) – од председника Владе и Небојша Бакарец, представник Посланичке групе „Александар Вучић - за нашу децу“ - од Безбедносно-информативне агенције, Војнообавештајне агенције и Министарства унутрашњих послова.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Загорка Алексић, Светозар Андрић, Душан Бајатовић, Арђенд Бајрами, др Муамер Бачевац, Надије Бећири, Јелисавета Вељковић, Никола Војиновић, мр Данијела Вујичић, Младен Грујић, Владимир Ђукановић, Милан Ђурица, Марко Зељуг, Крсто Јањушевић, Александар Јовановић, мр Јадранка Јовановић, доц. др Михаило Јокић, Александар Југовић, Шаип Камбери, Драгомир Карић, Горан Ковачевић, Јован Колунџија, Ђорђе Комленски, мр Ђорђе Косанић, Маријана Крајновић, Никола Лазић, Софија Максимовић, Владица Маричић, Драган Д. Марковић, Јелена Мијатовић, Горан Милић, Милосав Милојевић, Александар Мирковић, Милутин Мркоњић, Оливера Недељковић, Слађана Николић, проф. др Александра Павловић Марковић, Небојша Павловић, Биљана Пантић Пиља, Горан Пекарски, Ђуро Перић, Мира Петровић, Милена Поповић, Мисала Праменковић, Катарина Ракић, Душица Стојковић, проф. др Горан Тасић, Иван Тасовац, Смиља Тишма, др Александра Томић, проф. др Јахја Фехратовић, Адам Шукало, Ацо Петровић, Љиљана Кузмановић-Вујаковић, Марина Мирковић и Јелена Коцић.

Затим је Народна скупштина наставила **начелни претрес о 3. тачки дневног реда** - **ПРЕДЛОГУ ЗАКОНА О ОЧУВАЊУ КУЛТУРНОГ И ИСТОРИЈСКОГ НАСЛЕЂА СВЕТОГ МАНАСТИРА ХИЛАНДАР.**

У наставку начелног претреса учествовали су народни посланици: Лав- Григорије Пајкић, Лука Кебара, Никола Јоловић, проф. др Љубиша Стојмировић, проф. др Драгољуб Ацковић, проф. др Владимир Маринковић и Сандра Божић (након чега се за реч јавио представник прелагача др Ненад Поповић, министар без портфеља).

Затим је председавајући др Владимир Орлић, потпредседник Народне скупштине закључио начелни претрес о Предлогу закона и одредио паузу до 15,00 часова.

Након паузе, седница је настављена у 15 часова и 5 минута.

Председник Народне скупштине је, сагласно члану 87. став 5. Пословника, одредио четвртак, 23. септембар 2021. године, са почетком у 15 часова и 5 минута, као Дан за гласање о тачкама дневног реда седнице Четрнаестог ванредног заседања Народне скупштине Републике Србије у Дванаестом сазиву.

Применом електронског система за гласање утврђено је да је у сали присутно 176 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда - ПРЕДЛОГ ОДЛУКЕ О ИЗМЕНАМА И ДОПУНАМА ОДЛУКЕ О УСВАЈАЊУ КОДЕКСА ПОНАШАЊА НАРОДНИХ ПОСЛАНИКА**

Народна скупштина је, већином гласова (од 181 присутног народног посланика, 177 је гласало за, а четири нису гласа), прихватила Предлог одлуке, у начелу.

Саставни део Предлога одлуке постали су амандмани народног посланика Дејана Кесара на чл. 1. и 5.

Народни посланик Ђорђе Комленски повукао је амандмане на чл. 1, 2, 3, 4, 5, 6. и 7. Предлога одлуке.

Народна скупштина није прихватила амандман народног посланика проф. др Љубише Стојмировића на наслов Предлога одлуке (од 180 присутних народних посланика, четири су гласала за, један против, а 175 није гласало).

Народна скупштина је посебно одлучила да постоје нарочито оправдани разлози за ступање одлуке на снагу у року краћем од осам дана од дана њеног објављивања (од 180 присутних народних посланика, 178 је гласало за, а два нису гласала).

Народна скупштина је, већином гласова (од 180 присутних народних посланика, 178 је гласало за, а два нису гласала), усвојила Предлог одлуке о изменама и допунама Одлуке о усвајању Кодекса понашања народних посланика, у целини.

**2. тачка дневног реда - ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О СПРЕЧАВАЊУ КОРУПЦИЈЕ**

Народна скупштина је, већином гласова (од 180 присутних народних посланика, 179 је гласало за, а један није гласао), усвојила Предлог закона о изменама и допунама Закона о спречавању корупције, у целини.

**3. тачка дневног реда - ПРЕДЛОГ ЗАКОНА О ОЧУВАЊУ КУЛТУРНОГ И ИСТОРИЈСКОГ НАСЛЕЂА СВЕТОГ МАНАСТИРА ХИЛАНДАР**

Народна скупштина је, једногласно (од 180 присутних народних посланика, 180 је гласало за), усвојила Предлог закона о очувању културног и историјског наслеђа Светог манастира Хиландар, у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио седницу Четрнаестог ванредног заседања Народне скупштине Републике Србије у Дванаестом сазиву.

Седница је закључена у 15 часова и 15 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић